《十月十八日喜风顺而作》
元代·李士瞻

心缄未上神先启，风马神舆瞬息回。似向蓝关逢驿使，直从阆苑去天台。

潮宽新水毋烦算，路入阊州不用裁。金石相孚应未爽，会将功德报燕台。

作者简介：（1313—1367）元南阳新野人，徙汉阳，字彦闻。顺帝至正十一年进士。辟中书右司掾历吏、户二部侍郎。累拜枢密副使。条上二十事，帝嘉纳，迁参知政事。仕至翰林学士承旨，封楚国公。有《经济文集》。